title: Bruched
text: bruched
  
  Ar bruched, pe ar brusk, eo lodenn uhelañ ar c'horf, etre ar gouzoug hag ar c'hof, gant an dud ha gant loened zo.
  
  En-dro d'ar bruched
  En-dro d'ar bruched emañ an divskoaz, ar c'hostezennoù, (ar c'hostezioù ivez a-wechoù), hag ar c'hein.
  
  War ar bruched
  War ar bruched e weler ar bronnoù, pe an divvronn, a c'hall bezañ goloet a vlev, met kentoc'h gant ar wazed.
  
  A-wechoù, en un doare elevezek, e lavarer bruched e-lec'h bronnoù pa gomzer eus ur vaouez.
  
  E-barzh ar bruched
  Kest ar bruched, pe kest ar brusk, eo anv ar framm eskern graet gant ar c'hostezennoù.
  
  Organoù
  Er bruched emañ:
  an organoù na c'hall ket an den bevañ hepto:
  ar galon
  ar skevent
  
  Organoù all zo:
  al lienenn-gig, pe diafragm
  ar gorzenn-voued
  an treuz-gouzoug ( pe trachea)
  
  Ar gwazhied, re ar galon hag ar skevent, zo ivez.
  
  Kigennoù
  
  Kigennoù zo
  kigennoù ar bruched: Pectoralis major ha Pectoralis minor 
  ar re anvet trapez
  
  Eskern zo ivez, ha dreist-holl:
  an trebezioù-skoaz,
  ar sternom,
  un darn eus gwalenn ar c'hein,
  ar c'hostezennoù.
  
  Loened all
  Gant al loened pevarzroadek e vez tost ar bronnoù ouzh ar pavioù a-dreñv, ha gant-se n'emaint ket ouzh ar bruched.
  
  Gant loened evel an amprevaned, a zo o eskern e-maez o c'horf, e vo komzet eus toraks kenkoulz hag eus bruched.